Для ўнучкі ён – дзед Саша, на афіцыйных мерапрыемствах – Аляксандр Віктаравіч, у літаратурных кругах і на сцэнічных пляцоўках – Аляксандр Кулак. Сёлета яму спаўняецца 55 гадоў. Жывуць, дзякаваць Богу, яго бацькі – Віктар Віктаравіч, былы ляснік Пяршайскага лясніцтва і Леаніла Іванаўна, якая ўсё жыццё адпрацавала ў калгасе. Яго жонка Сняжана – адна з самых прыгожых жанчын Валожына, дачка Святлана скончыла факультэт міжнародных адносін БДУ, а сын Сяргей – адказны работнік Мінскага нацыянальнага аэрапорту. Пра Аляксандра Кулака не раз пісала рэспубліканская прэса. У прыватнасці, часопіс “Живи как хозяин” і газета “Беларускі час”. Бо ён унікальны чалавек – адзіны слесар-сантэхнік, які піша вершы…